b'\n_START_ARTICLE_\nEurodisco\n_START_PARAGRAPH_\nEurodisco (fra engelsk euro disco) er en variant av elektronisk dansemusikk som utviklet seg fra diskomusikken i slutten av 1970-\xc3\xa5rene. Musikkstilen oppstod i Europa og henter elementer fra popmusikk, new wave og rock. Mange eurodisco-l\xc3\xa5ter har tekster p\xc3\xa5 engelsk, til tross for at artistene ofte ikke har engelsk som morsm\xc3\xa5l. Undersjangre av eurodisco omfatter europop og eurodance, samt spacedisco og italo-disco som var popul\xc3\xa6rt i slutten av 1970-\xc3\xa5rene og begynnelsen av 1980-\xc3\xa5rene._NEWLINE_Musikken kjennetegnes blant annet av bruk av elektroniske instrumenter som synthesizer og keyboard. Eurodisco g\xc3\xa5r i 4/4-takt. Eurodisco hadde sitt tyngdepunkt i Tyskland, anf\xc3\xb8rt av musikkprodusenten Dieter Bohlen og gruppen Modern Talking og C.C. Catch. Andre artister var Fancy og Bad Boys Blue. En av de mest suksessrike gruppene i sjangerens barndom var ABBA._NEWLINE_Noe senere som produsent-trioen Stock Aitken Waterman fra Storbritannia med artister som Kylie Minogue, Rick Astley og Mel & Kim. Disse artistene blir av enkelte musikkfolk ansett som eurodance-artister, mens andre klassifiserer dem under sjangeren Hi-NRG. I slutten av 1980-\xc3\xa5rene og begynnelsen av 1990-\xc3\xa5rene ble eurodisco mindre popul\xc3\xa6rt, men lydbildet kom tilbake gjennom eurodance utover i 1990-\xc3\xa5rene.'